# Frank Dicksee

Frank Dicksee (Londres, 27 de novembre de 1853 - 17 d'octubre de 1928), també conegut com a Sir Frank Francis Bernard Dicksee o Sir Francis Bernard Dicks, fou un pintor victorià i il·lustrador anglès, conegut per les seves pintures de literatura dramàtica, històrica i d'escenaris de llegendes. En la seva obra destaquen, també, retrats de dones.
Membre d'una família d'artistes, va rebre, en un primer moment, formació de mans del seu pare. En 1870, amb tan sols 17 anys, es va inscriure en la Royal Academy of Arts. Ben aviat, en 1891, fou escollit membre de l'Acadèmia. Entre els seus professors es troben els famosos acadèmics Frederic Leighton (1830-1896) i John Everett Millais (1829-1896). Amb 20 anys, va proposar, amb gran escàndol entre els seus compatriotes, que es permetés l'estudi del model viu a les dones que seguien els ensenyaments de Pintura i Escultura. El seu èxit va començar aviat, ja que en 1924 es convertí en el president de l'Royal Academy of Arts, càrrec que ostentaria fins a 1928, i en 1925 va ser nomenat cavaller. En 1896 ja havia quedat en tercera posició en l'elecció de president de l'Acadèmia. En 1927 va ser nomenat membre de la Reial Orde Victorià per part del rei Jordi V del Regne Unit. Dicksee, que va néixer en el moment en què el moviment prerrafaelista començava a fer sentir la seva presència a Gran Bretanya i que va heretar el seu esperit romàntic, va arribar a ser un dels artistes més populars de finals del segle xix. Aquesta influència del Prerafaelitisme queda força patent en les seves publicacions de dibuixos a La Ilustración Ibérica, una prestigiosa revista de l'època.
Tot i que en un primer moment va ser rebut amb fortes crítiques, una de les seves obres més destacades, conegudes i admirades de la seva producció artística va ser "Romeu i Julieta" (1884). En aquesta pintura es presenta la separació de Romeu i Julieta després de la seva nit de noces, que finalment serà l'última vegada que es veurien junts amb vida. La pintura transmet perfectament la tendresa i la passió d'un moment commovedor, quan Romeu diu: "Adéu, adéu! Un petó, i vaig a baixar".
Una de les representacions principals en l'obra de Dicksee és la potenciació i la naturalesa de la diferència de gènere. Alguns autors han vist, però, en alguns dels seus discursos, des de l'Acadèmia, i en part de la seva obra pictòrica un cert rerefons d'ideologia racista i sexista.

## Galeria

* Obres de Frank Dicksee
* Romeu i Julieta, 1884
* Cavallerositat, 1885
* Lady Palmer
* Ofrena
* El Crist del camp de blat de moro, 1888
* El funeral d'un viking, 1893
* El mirall, 1896
* Les dues corones, 1900

## Referències

* ↑ Chilvers, Ian. «Sir Frank Dicksee». A: The Oxford Dictionary of Art and Artists. Oxford ; New York: Oxford University Press, 2004. ISBN 9780198604761.
* 1 2 Toll, Simon. Frank Dicksee: 1853-1928; His Art and Life. ISBN 9781851498314.
* 1 2 «Frank Dicksee». Biographical Information. Art Renewal Center. [Consulta: 23 desembre 2016].
* 1 2 «Sir Frank Dicksee, P.R.A.». Collections. RA. Royal Academy of Arts. [Consulta: 22 desembre 2016].
* ↑ Taylor, Brandon. Art for the Nation: Exhibitions and the London Public, 1747-2001. Manchester University Press, 1999, p. 156. ISBN 978-0-7190-5453-2 [Consulta: 23 desembre 2016].
* ↑ Searcher, Dick «La Royal Academy tiene ya nuevo presidente». La Vanguardia (Hemeroteca), 17-11-1896, pàg. 4 [Consulta: 22 desembre 2016].
* ↑ Sanmartín Bastida, Rebeca. «Las artes plásticasː los grabados». A: La Edad Media y su presencia en la literatura, el arte y el pensamiento españoles entre 1860 y 1890 (Tesis). Madrid: Universitat Complutense de Madrid, 2003, p. 922.
* ↑ «Frank Dicksee, Romeo and Juliet (1884)». Shakespeare illustrated. The artists. Emory University. Emory Center for Digital Scholarship. Arxivat de l'original el 14 d’octubre 2016. [Consulta: 23 desembre 2016].
* ↑ Kestner, Joseph A. «The male gaze in the art of Frank Dicksee». Annals of scholarship, Vol. 7, Núm. 2, 1990. Arxivat de l'original el 24 de desembre 2016. ISSN: 0192-2858 ISSN 0192-2858 [Consulta: 23 desembre 2016].